
1. Izglītības iestādes darbības un izglītības programmu īstenošanas kvalitātes mērķi 2025./2026. mācību gadā
1.1.   Izglītības iestādes misija – pirmsskolas izglītojamo, vecāku un darbinieku sadarbības veicināšana kopīgu mērķu sasniegšanai, stabilas pamata radīšanai un jēgpilnas dzīves veidošanai izglītojamajiem mūsdienu vidē.
1.2.   Izglītības iestādes vīzija – mūsdienīga, droša, atbalstoša un sabiedrībai atvērta pirmsskola, kurā ikviens bērns jūtas piederīgs, novērtēts un iedrošināts izzināt, radīt un augt. Pirmsskola  “Saime” ir vieta, kur kvalificēti, radoši un inovatīvi pedagogi, sadarbojoties ar bērniem un viņu ģimenēm, veido daudzveidīgu, iekļaujošu un attīstību veicinošu mācību vidi. Mēs audzinām zinātkārus, patstāvīgus, draudzīgus un atbildīgus bērnus, kuri ar prieku mācās, uzdrošinās izmēģināt jauno, rūpējas par sevi un apkārtējiem un ir gatavi nākotnes izaicinājumiem.
1.3.   Izglītības iestādes vērtības – Cieņa – pret bērnu, pieaugušo, viņa viedokli, jūtām un individualitāti. Veselība un labbūtība – rūpes par fizisko un emocionālo veselību, līdzsvaru un pozitīvu pašsajūtu. 
1.4.   Izglītības iestādes izvirzītās audzināšanas darba prioritātes 2025./2026. mācību gadam:
	N.P.K.
	Prioritātes
 
	Sasniedzamie rezultāti 
	Norāde par uzdevumu izpildi (sasniegts/daļēji sasniegts/ nav sasniegts) un komentārs

	1.
	Labvēlīgas, drošas un cieņpilnas mācību vides pilnveide, stiprinot pozitīvu savstarpējo sadarbību un emocionālo labbūtību.

 
	Kvalitatīvi -  
Izglītojamie demonstrē cieņpilnu attieksmi pret līdzcilvēkiem, ievēro grupas vienošanās, prot sadarboties un konstruktīvi risināt vienkāršas konfliktsituācijas.




	Daļēji sasniegts 
Pedagogi mērķtiecīgi īsteno aktivitātes emocionāli drošas un atbalstošas vides veidošanai, tomēr vienotas pieejas ieviešana visās grupās vēl ir pilnveidojama. Lielākā daļa izglītojamo demonstrē pozitīvu uzvedību un sadarbības prasmes, taču atsevišķiem bērniem nepieciešams papildu individuāls atbalsts sociāli emocionālo prasmju attīstībai. Turpmāk jāstiprina sadarbība ar ģimenēm un regulāri jāizvērtē izmantoto metožu efektivitāte. 


	
	
	Kvantitatīvi  -  
100 % grupu ir izstrādātas un ikdienā tiek ievērotas kopīgi ar bērniem veidotas grupas vienošanās. 
Vismaz 90% izglītojamo atbilstoši vecumposmam demonstrē cieņpilnu savstarpējo komunikāciju, ievēro grupas noteikumus un iesaistās kopīgās aktivitātēs.
	 Daļēji sasniegts
100% grupās izstrādāti grupu noteikumi, kas regulāri tiek aktualizēti. 
Pedagogu novērojumi liecina, ka lielākā daļa 80% bērnu ievēro vienošanās un sadarbojas, atsevišķiem bērniem nepieciešams papildu atbalsts.  




2. Īstenotās izglītības programmas un izglītojamo skaits 2025./2026. mācību gadā

	Izglītības programmas nosaukums

	Izglītības
programa
kods
	Īstenošanas
vietas adrese

	Grupu
skaits
	Izglītojamo skaits,
uzsākot  2025./2026. māc.g.
	Izglītojamo skaits, noslēdzot 2025./2026. māc.g. (31.05.2026.)

	Vispārējā pirmsskolas izglītības programma
	01011111 
	 Miera iela 16/9, Salaspils, Salaspils novads, LV-2169
	 6
	121 
	131 

	 Speciālās pirmsskolas izglītības programma izglītojamajiem ar valodas traucējumiem
	01015511 
	 Miera iela 16/9, Salaspils, Salaspils novads, LV-2169
	 -
	5
	5

	 Speciālās pirmsskolas izglītības programma izglītojamajiem ar jauktiem attīstības traucējumiem
	01015611
	 Miera iela 16/9,   Salaspils, Salaspils novads, LV-2169
	-
	0
	1


 
  3.  Izglītības iestādes iegūtā informācija par izglītojamo iemesliem mācību pārtraukšanai izglītības programmā
 
	Izglītības programmas
nosaukums
	Izglītojamo
skaits
	Pamatojums/ iemesli izglītības iestādes maiņai un mācību pārtraukšanai 
izglītības programmā
	Secinājumi par izglītojamiem, kuri
uzsākuši vai pārtraukuši mācības
izglītības iestādē

	Vispārējā pirmsskolas izglītības programma (01011111)
	 6
	   Izglītības iestādes maiņa (5)
   Pārcelšanās uz ārzemēm (1)
  
	 Pārskata periodā izglītojamo kustība ir bijusi saistīta ar ģimenes dzīves vietas maiņu un dzīvesvietai tuvāko pirmsskolas izglītības iestādi. Tas liecina par stabilu un labvēlīgu izglītības vidi, kas veicina izglītojamo un viņu ģimeņu apmierinātību ar izglītības iestādes darbu.


 

4.    Pedagogu ilgstošās vakances un atbalsta personāla nodrošinājums

	 N.P.K.
	Informācija
	Skaits
	Nodrošinājums un ar to saistītie izaicinājumi, 
pedagogu mainība u.c.
	Komentāri

	1. 
	Ilgstošās vakances izglītības iestādē (vairāk kā 1 mēnesi)
	 -
	 -
	 

	2. 
	Izglītības iestādē pieejamais atbalsta personāls izglītības iestādē, noslēdzot 2025./2026. māc.g. (līdz 31.05.2026)
	 3
	 -
	 


 
5. Izglītības iestādes darbības prioritātes
 5.1.  Iestādes 2025./2026.mācību gadam izvirzītie mērķi, plānotie sasniedzamie rezultāti un uzdevumu izpilde
 
	N.P.K.
	Prioritātes
 
	Sasniedzamie rezultāti (kvantitatīvi, kvalitatīvi)
	Norāde par uzdevumu izpildi (sasniegts/daļēji sasniegts/ nav sasniegts) un komentārs

	1.
	 Nodarbību kvalitātes paaugstināšana valodas mācību jomā, sekmējot valodas kompetences veidošanos.
	a)kvalitatīvi-
Vērotas 22 nodarbības, kas pierāda, ka pedagogi mācību procesā mērķtiecīgi izmanto daudzveidīgas metodes, kas sekmē valodas kompetences veidošanos. Nodarbību vērojumos konstatēts, ka izvēlētās mācību metodes un līdzekļi sekmē bērnu lasītprasmes un rakstītprasmes apguvi.  
Sadarbībā ar vecākiem visās vecuma grupās izstrādāti, ieviesti un prezentēti 12 mācību materiāli, kuru saturs balstīts latviešu autoru literatūrā. Materiāli ir veicinājuši bērnu interesi par lasītprasmi, radošo domāšanu un emocionālo izpratni, nodrošinot bērniem jēgpilnu valodas lietojumu ikdienas situācijās.

	 
Sasniegts

Mācību līdzekļu prezentēšanai tika organizēts pasākums, kur tika prezentētas praktiskas idejas izstrādāto materiālu praktiskai pielietošanai. Materiāls “Lasīt, domāt, radīt: latviešu literatūra, tehnoloģija un ģimenes iesaiste” (balstīts uz E.Gulbes grāmatas “Koko un Riko” motīviem) tika prezentēts Salaspils pirmsskolas skolotāju konferencē.
Materiāls , kas balstīts uz L. Rozentāles grāmatas “Ričijs Rū un lielais ceļojums” tika prezentēts iestādes padomes sanāksmē, informējot vecākus par šī projekta veiksmīgo norisi.

	
	
	b)      kvantitatīvi-
Vadības vēroto nodarbību rezultāti liecina , ka visās grupās tiek izmantotas daudzveidīgas mācību metodes, kas sekmē bērnu valodas attīstību un saziņas prasmju pilnveidi. Izglītojamo sasniegumu vērtēšanas rezultāti liecina, ka 80% bērnu ir sasnieguši vecumposmam atbilstošus rezultātus valodas mācību jomā.

	 
Sasniegts
Pieredzes apmaiņas pasākumu rezultāti liecina, ka 99 % gadījumu pedagogu praksē izmantotās mācību metodes ir jēgpilnas, mērķtiecīgas un bērnu vecumposmam atbilstošas, sekmējot bērnu aktīvu iesaisti mācību procesā un plānoto sasniedzamo rezultātu apguvi.

	2.
	 Pētnieciskās darbības  un vides izglītības aktualizēšana.
	a)      kvalitatīvi-
Pētnieciskā darbībā aktuālizēta ekoskolas tēma – pārtika.  
Sadarbībā ar vecākiem janvārī notika projektu nedēļa ,,Ēdam gudri ziemā”, kuras laikā 1.grupā notika degustācijas dienas, 2.grupā Smūtiju nedēļa, kur bērni ne tikai gatavoja veselīgos smūtijus, bet arī izveidoja Smūtiju recepšu grāmatu. 3.grupā kopā ar vecākiem gatavoja tostermaizītes ar grupā izdiedzētiem lociņiem. 4.grupas bērni kopā ar vecākiem uzzināja, kā dārzā izaudzētās ogas var saglabāt ziemai, gatavojot ievārījumus, ogas saldējot. Kopīgi gatavoja salātus no pašu dārzā audzētiem dārzeņiem.
 5. grupas bērni sadarbībā ar vecākiem veica pētījumu, lai noskaidrotu cukura daudzumu iecienītajos dzērienos (kola, spraits utt.). 6.grupas bērni kopā ar vecākiem izzināja pārtikas atkritumu samazināšanas veidus., kā arī gatavoja veselīgās maizītes izmantojot ķiplokus.



	 
Sasniegts.
Pirmsskolā aktīvi darbojas Ekoskolas programma, kuras ietvaros izglītojamiem ir iespējas aktīvi piedalīties izziņas procesā, veidot pētnieciskas iemaņas, demonstrēt un izprast par veselīgas, videi draudzīgas pārtikas izvēli un atbildīgu attieksmi pret pārtikas patēriņu un atkritumu mazināšanu. 
Tika organizētas vides dienas, kurā tika akcentēta Ekoskolas gada tēma. 
Bērni ieguva praktisku pieredzi un izpratni par veselīga uztura nozīmi, pārtikas izcelsmi un tās ietekmi uz cilvēka veselību un vidi. Pētnieciskajā darbībā bērni attīstīja novērošanas, salīdzināšanas, izzināšanas un secinājumu veidošanas prasmes, kā arī mācījās izvēlēties videi draudzīgus risinājumus, taupīgi izmantot pārtiku un mazināt pārtikas atkritumu daudzumu. Kopīgās  aktivitātēs nostiprināja sadarbības prasmes un atbildīgu attieksmi pret resursu izmantošanu. Sarunās ar vecākiem tika secināts, ka mājas vidē bērni stāta par pirmsskolā iegūtajām zināšanām.

	
	
	b)      kvantitatīvi-

Skolvadības sistēmā pieejamie apmeklējuma dati liecina, ka vairāk kā 50% visu vecuma grupu bērni piedalījās veselīga ēdiena gatavošanā.

85% 3-6 gadīgu bērnu grupās  pedagogi izmanto iestādes siltumnīcu veselīgas pārtikas audzēšanai, vērošanai, pētnieciskai darbībai.

Mācību procesa vērojumi liecina, ka 80% nodarbību tiek organizētas āra vidē, veicinot bērnu pētniecisko darbību vērošanu, izzināšanu, eksperimentēšanu un secinājumu izdarīšanu. 
Pilnveidota un uzlabota mācību vide āra klasēs, papildinot to ar praktiskiem, bērnu vecumposmam un interesēm atbilstošiem materiāliem, kas veicina bērnu aktīvu iesaisti mācību procesā, pētniecisko darbību, patstāvību un mācīšanos praktiskā darbībā. 

	 
Sasniegts

Siltumnīcā varēja vērot un rūpēties par garšvielu dobi, tomātiem, gurķiem un citiem dārzeņiem.


Visas sporta nodarbības notiek āra vidē (izņēmums stipri nelabvēlīgi laika apstākļi).
Zināšanu pilnveide dabaszinību jomā āra vidē notiek katru dienu.

Dabaszinībām: augu paraugi, sēklas, dabas materiālu kolekcijas, kukaiņu novērošanas trauki. STEM aktivitātēm: caurules ūdens plūsmas izpētei, dažādu materiālu un formu konstrukciju elementi, magnēti, mērlentes.  Radošumam:  krītiņi, māls, kociņi un citi dabas materiāli.



 



 
5.2.  Iestādes nākamajam 2026./2027. mācību gadam izvirzītie mērķi un plānotie sasniedzamie rezultāti
 
	N.P.K.
	Prioritātes
 
	Sasniedzamie rezultāti (kvantitatīvi, kvalitatīvi)

	1.
	Izglītības procesā integrēti karjeras pasākumi, kas nodrošina karjeras prasmes visu vecuma posmu izglītojamajiem.
	a)      kvalitatīvi-
 Bērniem izveidojusies izpratne par profesijām un nepieciešamajā prasmēm un iemaņām, kas nepieciešamas katrai profesijai.
1.vecumposmā - bērni iepazīsies ar ikdienā sastopamām profesijām, izmantojot attēlus, priekšmetus, rotaļlietas un lomu rotaļas. Iepazīsimies ar iestādes darbinieku darbu.
2.vecumposmā -tiks organizētas tikšanās ar profesiju pārstāvjiem, praktiski uzdevumi un tematiskas rotaļas, piemēram, veikals, darbnīca vai ēdināšanas uzņēmums, kā ietvaros izglītojamiem tiks sniegta iespēja skaidrot profesiju nozīmi, sasaistīt darba pienākumus ar nepieciešamajiem darba rīkiem, attīstīt komunikāciju, sadarbību un problēmrisināšanu.
3.vecumposmā- tiks plānotas  mācību ekskursijas, tikšanās ar dažādu nozaru pārstāvjiem, projektu darbi un praktiskas situācijas, kurās bērniem jāplāno un jāsadala pienākumi, kas attīstīs prasmi sasaistīt darba nozīmi, pratīs sadarboties, piedāvāt idejas, pieņemt vienkāršus lēmumus un uzņemties atbildību par savu darbu.


	
	
	b)     kvantitatīvi- 
Vismaz 4x gadā organizētas tikšanās bērniem ar dažādu nozaru pārstāvjiem (vecākiem), darba tirgum nepieciešamo prasmju attīstīšanai. 
1xgadā katrā grupā jāveic projekta darbs praktiskai iesaistei, praktiski līdzdarbojoties un sasaistot iegūtās zināšanas ar reālās dzīves situācijām un gūstot pirmo priekšstatu par darba pasauli.


	2.
	Pedagogi mērķtiecīgi izmanto nodarbību vērošanas un bērnu mācību sasniegumu datus, iesaistās to analīzē un pilnveido mācību procesu atbilstoši bērnu vajadzībām un izaugsmei. Par izglītojamo zināšanu izaugsmi un turpmākajām attīstības vajadzībām nodrošinātas regulāras sarunas ar vecākiem, kas  sekmē savstarpēju informācijas apmaiņu par bērna sasniegumiem, attīstības dinamiku un turpmāk nepieciešamo atbalstu.
	a)      kvalitatīvi-
Pedagogi, balstoties uz nodarbību vērojumiem un bērnu sasniegumu datu analīzi, pielāgo mācību metodes, uzdevumu sarežģītību un atbalstu bērnu  vajadzībām, bērniem tiek nodrošināts viņu  vajadzībām, spējām un attīstības tempam atbilstošs mācību process, kas sekmē katra bērna izaugsmi, patstāvību, motivāciju mācīties un pārliecību par savām spējām.
Vērošanas un vērtēšanas rezultāti tiek izmantoti, lai skolotājs varētu izvērtēt nepieciešamo atbalstu izglītojamiem ar mācību grūtībām un talantīgajiem bērniem. 
Bērni aktīvāk iesaistās mācību procesā, izprot veicamos uzdevumus un demonstrē progresu sasniedzamo rezultātu apguvē.
Sadarbībā ar vecākiem tiek nodrošināta savlaicīga un mērķtiecīga informācijas apmaiņa par bērna attīstību, vienojoties par kopīgiem atbalsta pasākumiem.
 

	
	
	b)     kvantitatīvi-
90 % nodarbību vērojumu apliecina mērķtiecīgu un sasniedzamajiem rezultātiem atbilstošu metožu un mācību līdzekļu izmantošanu.
100 % pedagogu veic regulārus novērojumus un apkopo informāciju par izglītojamo attīstības un sasniegumu dinamiku, kas ļauj plānot nodarbības atbilstoši izglītojamo vajadzībām.
Vismaz 80 % izglītojamo, kuriem pēc SR izvērtējumu rezultātiem ir nepieciešams papildus atbalsts  sarunās ar vecākiem ieteikti atbilstošie atbalsta pasākumi vai interešu izglītības pulciņi, konkursi.
Vismaz 4 reizes mācību gadā organizētas pedagogu tikšanās atbilstoši vecuma grupām, lai analizētu bērnu mācību sasniegumu datus un vienotos par turpmākajiem darbības pilnveides pasākumiem.


	3.
	Pedagogi diferencē mācību uzdevumus atbilstoši bērnu  spējām, vajadzībām un mācīšanās tempam, kā arī sniedz mērķtiecīgu, savlaicīgu un attīstošu atgriezenisko saiti, kas palīdz bērniem izprast sasniegto rezultātu un turpmākos izaugsmes soļus.

	a)      kvalitatīvi-
Iestādē ir izveidota vienota un saprotama datu ieguves sistēma, lai regulāri iegūtu informāciju par izglītojamo mācīšanas un mācīšanās kvalitāti.
Dati tiek iegūti, izmantojot nodarbību vērošanu, pedagogu pašvērtējumu, bērnu mācību sasniegumu analīzi un vecāku aptaujas atgriezenisko saiti. 
Nodarbību vērojumos var redzēt, ka atgriezeniskā saite ir savlaicīga, konkrēta un bērnam saprotama, palīdzot apzināties sasniegto un pilnveidojamo.
Sasniegto rezultātu sapratne veicina  to, ka izglītojamie gūst pozitīvu mācīšanās pieredzi, pieaug pārliecība par savām spējām un motivācija iesaistīties mācību procesā.

	
	
	b)     kvantitatīvi-
Vismaz 90 % nodarbību vērojumu konstatē uzdevumu diferenciāciju un bērnu iesaistei atbilstošu mācību metožu izmantošanu, kas palīdz bērnam attīstīt pašvadītas mācīšanās prasmes, spēju izvērtēt savu darbību un izvirzīt turpmākos mērķus.
100 % pedagogu sniedz bērniem regulāru, mācību sasniedzamo rezultātu apguvi veicinošu atgriezenisko saiti, kas palīdz izglītojamajam apzināties savus sasniegumus un saprast, kā pilnveidot prasmes.
Vismaz 2 reizes mācību gadā pedagogi izvērtē katra bērna individuālo izaugsmi un nosaka turpmākos attīstības uzdevumus, kas nodrošina izglītojamajiem   vajadzībām, spējām un interesēm atbilstošu atbalstu, mērķtiecīgi attīsta savas prasmes un zināšanas, apzinās savu izaugsmi un pakāpeniski kļūst patstāvīgāki mācību procesā.



  
6.  	Elementu izvērtējums
 
6.1.      Kritēriju izvērtējums 

6.1.1.  Kritērija “Mācīšana un mācīšanās” stiprās puses un turpmākās attīstības vajadzības

	Stiprās puses
	Turpmākās attīstības vajadzības

	Pedagogi profesionālajā pilnveidē iegūtās zināšanas un prasmes mērķtiecīgi izmanto mācību procesā, dažādojot mācību metodes un paņēmienus atbilstoši bērnu vecumam.


	Pilnveidot profesionālajā pilnveidē iegūto zināšanu praktisku izmantošanu mācību procesā, mērķtiecīgi veicinot bērnu iesaisti, pašvadītu mācīšanos un patstāvību, kā arī radot iespējas bērniem aktīvi līdzdarboties savā mācīšanās procesā.

	Izglītības iestādē tiek īstenota Ekoskolas programma, integrējot vides izglītību ikdienas mācību procesā. Bērni iesaistās praktiskās, izzinošās un pētnieciskās aktivitātēs, attīstot izpratni par dabas resursu saudzēšanu, atbildīgu rīcību un ilgtspējīgu dzīvesveidu. Vides izglītības jautājumi tiek aktualizēti atbilstoši Ekoskolas gada tēmai, veicinot bērnu līdzdalību un videi draudzīgu paradumu veidošanos.

	Pilnveidot Ekoskolas programmas īstenošanu, mērķtiecīgāk integrējot vides izglītību ikdienas mācību procesā un pilnveidojot āra vidi kā daudzveidīgu mācību telpu, ierīkojot jēgpilnu āra klasi. Paplašināt bērnu iesaisti praktiskās un pētnieciskās aktivitātēs, veicinot izpratni par dabas resursu taupīšanu, energoefektivitāti, bioloģisko daudzveidību un atbildīgu rīcību pret apkārtējo vidi.




	Izglītības iestāde mērķtiecīgi nodrošina bērnu sagatavošanu pamatizglītības apguves uzsākšanai, attīstot nepieciešamās zināšanas, prasmes un caurviju prasmes. Bērni ir labi sagatavoti skolas gaitu uzsākšanai. 
	Pilnveidot mācību procesa diferenciāciju, nodrošinot mērķtiecīgu atbalstu gan bērniem ar izteiktām spējām un padziļinātu interesi, gan bērniem, kuriem nepieciešams papildu atbalsts mācību satura apguvē. Daudzveidot mācību uzdevumus, piedāvājot bērnu spējām un vajadzībām atbilstošus izaicinājumus, kā arī pilnveidot individuālās izaugsmes uzraudzību un sadarbību ar atbalsta personālu, lai ikviens bērns varētu sasniegt savām spējām atbilstošus rezultātus.


 
 Secinājumi (2-4 galvenie apkopotie secinājumi par visu elementu):
1. Izglītības iestādē ir izveidoti priekšnoteikumi kvalitatīvam un bērnu vajadzībām atbilstošam mācību procesam. Pedagogi profesionālajā pilnveidē iegūtās zināšanas izmanto ikdienas darbā, savukārt Ekoskolas programmas īstenošana sekmē bērnu izpratni par ilgtspējīgu dzīvesveidu un atbildīgu attieksmi pret apkārtējo vidi. Iestādē tiek nodrošināta bērnu sagatavošana pamatizglītības apguves uzsākšanai, un stabilais izglītojamo sastāvs veicina mācību procesa pēctecību un bērnu piederības sajūtu.
2. Turpmākajā darbā nepieciešams pilnveidot mācību procesa diferenciāciju un individualizāciju, nodrošinot katra bērna spējām, interesēm un vajadzībām atbilstošus mācību uzdevumus un atbalstu. Jāturpina attīstīt bērnu pašvadītas mācīšanās prasmes un aktīvu līdzdalību mācību procesā, kā arī pilnveidot āra vidi, izveidojot jēgpilnu āra klasi un paplašinot iespējas vides izglītības īstenošanai praktiskā darbībā.


6.1.3. Kritērijs – “Izglītības turpināšana un nodarbinātība”  stiprās puses un turpmākās attīstības vajadzības

	Stiprās puses
	Turpmākās attīstības vajadzības

	Izglītības iestādē tiek veikts saskaņots pedagogu, vadības darbs, kam ir nepieciešams papildus atbalsts. Izglītības iestādē ir 1 izglītojamais, kas atkārto mācību gadu, saistībā ar vecumposma īpatnībām (dzimšanas datums ir gada beigas).
2x mācību gada laikā tiek veiktas individuālās sarunas ar vecākiem par izglītojamā sasniegumiem un attīstības nepieciešamību.

	Pilnveidot atbalsta komandas darbības sistēmu, nosakot vienotu kārtību izglītojamo individuālo vajadzību savlaicīgai identificēšanai, atbalsta pasākumu plānošanai, īstenošanai un efektivitātes izvērtēšanai. Stiprināt pedagogu, atbalsta personāla un vecāku sadarbību, nodrošinot regulāru informācijas apmaiņu un mērķtiecīgu atbalstu katra bērna individuālās izaugsmes veicināšanai.


	Iestādē ir stabils izglītojamo sastāvs, un bērni mācību procesu pārsvarā turpina vienā izglītības iestādē, kas veicina pēctecību, emocionālo drošību un piederības sajūtu.
	Turpināt stiprināt izglītības iestādes pievilcību un konkurētspēju, pilnveidojot izglītības piedāvājumu un vidi atbilstoši izglītojamo un ģimeņu vajadzībām. Sekmēt pozitīvas un atbalstošas mācību vides turpināšanu, kas veicina izglītojamo un ģimeņu piederības sajūtu izglītības iestādei.
Mērķtiecīgi popularizēt iestādes stiprās puses un labās prakses piemērus, lai veicinātu sabiedrības un topošo izglītojamo ģimeņu izpratni par iestādes piedāvātajām iespējām.



 Secinājumi (2-4 galvenie apkopotie secinājumi par visu elementu):
1. Izglītības iestādē tiek nodrošināta bērnu individuālajām vajadzībām atbilstoša pieeja, veicinot pedagogu, vadības, atbalsta personāla un vecāku sadarbību bērnu attīstības un mācību sasniegumu sekmēšanai. Regulāras individuālās sarunas ar vecākiem nodrošina iespēju pārrunāt bērnu sasniegumus un turpmākās attīstības vajadzības. Stabilais izglītojamo sastāvs apliecina ģimeņu uzticēšanos iestādei un veicina bērnu piederības sajūtu, emocionālo drošību un mācību procesa pēctecību.
2. Turpmākajā darbā nepieciešams pilnveidot atbalsta komandas darbības sistēmu, stiprināt sadarbību starp iesaistītajām pusēm un nodrošināt savlaicīgu, mērķtiecīgu atbalstu katram bērnam. Vienlaikus jāpilnveido izglītības piedāvājums un mācību vide atbilstoši bērnu un ģimeņu vajadzībām, kā arī mērķtiecīgi jāpopularizē iestādes stiprās puses un labās prakses piemēri, sekmējot iestādes atpazīstamību, pievilcību un konkurētspēju.

6.1.5. Kritērijs – “Pieejamība”  stiprās puses un turpmākās attīstības vajadzības

	Stiprās puses
	Turpmākās attīstības vajadzības

	Izglītības iestāde nodrošina iekļaujošu izglītības vidi dažādu vajadzību bērniem, tostarp bērniem ar valodas attīstības grūtībām un speciālām izglītības vajadzībām. Mācību procesā tiek iesaistīti atbalsta speciālisti, kuri sadarbībā ar pedagogiem sniedz bērniem nepieciešamo atbalstu, sekmējot viņu izaugsmi un līdzdalību mācību procesā.

	Pilnveidot pedagogu un atbalsta speciālistu sadarbību, nodrošinot sistemātisku informācijas apmaiņu un vienotu pieeju individuālo atbalsta pasākumu plānošanā, īstenošanā un izvērtēšanā, lai arvien efektīvāk veicinātu katra bērna attīstību un mācību sasniegumus.

	Izglītības iestādē mācību procesā tiek izmantoti daudzveidīgi mācību resursi, tostarp digitālie mācību līdzekļi un tehnoloģijas, kas veicina bērnu interesi, iesaisti un izpratnes veidošanos, kā arī sniedz iespēju dažādot mācību metodes atbilstoši bērnu vecumam un individuālajām vajadzībām.
	Mērķtiecīgi pilnveidot digitālo mācību resursu pieejamību un izmantošanu mācību procesā, izvērtējot to atbilstību pirmsskolas vecumposmam un mācību sasniedzamajiem rezultātiem, kā arī veicinot pedagogu digitālo pratību un jēgpilnu tehnoloģiju integrēšanu mācību procesā. 

	Izglītības iestāde nodrošina bērniem drošu un attīstību veicinošu vidi, ievērojot bērnu drošības un labbūtības prasības. Āra vide tiek aktīvi izmantota bērnu fizisko aktivitāšu, izziņas un mācīšanās pieredzes paplašināšanai.
	Pilnveidot, atjaunot un daudzveidot iestādes āra vidi, izveidojot papildu rotaļu, pētniecības un mācību zonas, kas veicina bērnu patstāvību, kustību aktivitāti, radošumu un pētnieciskās prasmes, vienlaikus nodrošinot vides drošību un pieejamību dažādu vajadzību bērniem.





 Secinājumi (2-4 galvenie apkopotie secinājumi par visu elementu):
1. Izglītības iestādē tiek nodrošināta bērnu vajadzībām atbilstoša, droša un iekļaujoša mācību vide, kurā nozīmīga loma ir pedagogu un atbalsta speciālistu sadarbībai, daudzveidīgu mācību resursu izmantošanai un āra vides sniegtajām mācīšanās iespējām. Iestādes darbā tiek ņemtas vērā bērnu individuālās vajadzības, veicinot viņu līdzdalību, attīstību un labbūtību.
2. Turpmākajā darbā nepieciešams pilnveidot atbalsta komandas darbības sistēmu un sadarbību ar pedagogiem, mērķtiecīgāk plānojot un izvērtējot individuālos atbalsta pasākumus. Jāveicina digitālo mācību resursu jēgpilna izmantošana un pedagogu digitālā pratība, kā arī jāpilnveido un jāpaplašina āra vides iespējas, izveidojot bērnu vecumam un vajadzībām atbilstošas mācību, rotaļu un pētniecības zonas. Tas sekmēs kvalitatīvu, bērnu individuālajai izaugsmei atbilstošu mācību procesu un katra bērna attīstības potenciāla īstenošanu. 

 
7. Informācija par lielākajiem īstenotajiem izglītības projektiem un dalību izglītojošās valsts programmās 2025./2026. mācību gadā (ja ir aktuāli)
7.1. Projekta nosaukums, īsa anotācija un rezultāti:
Nav attiecināms.

 .
7.2. Programmas nosaukums, īsa anotācija un rezultāti:
Nav attiecināms.

8.  Bērnu mācību sasniegumi
  8.1.   Izglītības iestādes secinājumi par 6 - gadīgo izglītojamo sniegumu ikdienas mācību darbā:
Ikdienas mācību procesā veiktie pedagoģiskie novērojumi liecina, ka  6 gadus vecie izglītojamie ir sasnieguši pirmsskolas izglītības apguvei noteiktos plānotos sasniedzamos rezultātus, atbilstoši valsts pirmsskolas izglītības vadlīnijām. Izglītojamie demonstrē vecumam atbilstošas zināšanas, prasmes un attieksmes visās mācību jomās, spēj sadarboties ar vienaudžiem un pieaugušajiem, patstāvīgi plānot un organizēt savu darbību, kā arī risināt vienkāršas problēmsituācijas.
Noslēguma vērtējumu kopsavilkums: Apguvis padziļināti – 8%; apguvis – 84%; turpina apgūt – 8%
Vairums izglītojamo veiksmīgi izmanto valodu saziņā, izrāda interesi par lasītprasmes un rakstītprasmes priekšnoteikumu apguvi, orientējas skaitļu pasaulē, izmanto matemātiskos priekšstatus ikdienas situācijās un ar interesi iesaistās pētnieciskās aktivitātēs. Kopumā 6 gadus vecie izglītojamie ir sagatavoti pārejai uz nākamo izglītības posmu, demonstrējot pietiekamu mācīšanās motivāciju, sociālās prasmes, pašvadītas mācīšanās iemaņas un spēju veiksmīgi iesaistīties turpmākajā izglītības procesā. 
  
  8.2.  Izglītības iestādes secinājumi par 5 - gadīgo izglītojamo sniegumu ikdienas mācību darbā:
Ikdienas pedagoģiskie novērojumi liecina, ka lielākā daļa 5 gadus veco izglītojamo veiksmīgi apgūst pirmsskolas izglītības programmā plānotos sasniedzamos rezultātus atbilstoši savam vecumam un individuālajai attīstībai. Izglītojamie ar interesi iesaistās mācību procesā, izrāda zinātkāri, iniciatīvu un vēlmi izzināt apkārtējo pasauli.
Izvērtējot 5-gadīgo izglītojamo speciālās vajadzības, gūti dati: 66% pirmsskolas izglītojamo prasmes un iemaņas ir atbilstošas vecumposma prasībām, 34% izglītojamo nepieciešams individuāls atbalsts.
5 gadus veco izglītojamo sniegums ikdienas mācību darbā vērtējams kā atbilstošs pirmsskolas izglītības vadlīnijās noteiktajiem sasniedzamajiem rezultātiem, nodrošinot veiksmīgu sagatavošanos obligātajai pirmsskolas izglītības apguvei sešu gadu vecumā. 
  8.3.  Galvenie secinājumi par sasniegumiem jebkādā citā izglītības iestādei svarīgā, specifiskā jomā, par kuriem iestāde vēlas informēt.

Izglītības iestāde mērķtiecīgi attīsta āra pedagoģijas pieeju, nodrošinot regulāru mācību procesa organizēšanu ārpus telpām. Āra mācību aktivitātes tiek integrētas dažādās mācību jomās, veicinot izglītojamo pētnieciskās prasmes, fizisko aktivitāti, patstāvību, sadarbības prasmes un pozitīvu attieksmi pret mācīšanos.  
Dalība Ekoskolu programmā ir kļuvusi par būtisku izglītības procesa sastāvdaļu. Ikdienas darbā sistemātiski tiek īstenotas ilgtspējīgas attīstības un vides izglītības aktivitātes, veicinot izglītojamo izpratni par dabas resursu saudzīgu izmantošanu, atkritumu šķirošanu, veselīgu dzīvesveidu, bioloģisko daudzveidību un atbildīgu rīcību pret vidi. 
Izglītības iestādes īstenotās āra pedagoģijas un Ekoskolu programmas aktivitātes ir  stiprinājušas bērnu labbūtību, sekmējušas veselīgu paradumu veidošanos, piederības sajūtu savai iestādei un apkārtējai videi. 

9. Dibinātāja izvirzītie izglītības kvalitātes mērķi izglītības iestādei nākamajam 2026./2027.mācību gadam

	 N.P.K.
	Kvalitatīvais / kvantitatīvais indikators
	Noteiktais rādītājs
	Sasniegtais rādītājs/ komentārs par izpildi

	1.
	Pilnveidot iestādes telpu un apkārtējās vides izmantošanu izglītojamo pašizziņas un pašvadītas mācīšanās attīstībai. 
	 Telpas un āra vide veidotas kā bērna patstāvīgu darbību, izvēli, izpēti un radošumu veicinoša mācību vide.
Katru dienu organizētas un vadītas āra nodarbības.
Vismaz 80 % grupu ir izveidotas vai pilnveidotas mācību zonas bērnu patstāvīgai darbībai un izpētei. 
	 

	2.
	 Ieviest Džimba drošības programmu izglītojamo personiskās drošības un sociāli emocionālo prasmju attīstībai. 
	 Džimba programmas saturs tiek mērķtiecīgi integrēts ikdienas mācību un audzināšanas procesā, veidojot bērniem izpratni par drošām attiecībām, personisko robežu ievērošanu, spēju atpazīt nedrošas situācijas un lūgt palīdzību.
100 % grupu mācību gada laikā īsteno Džimba programmas aktivitātes atbilstoši bērnu vecumam; vismaz 80 % izglītojamo demonstrē vecumam atbilstošas personiskās drošības prasmes. 
	 

	3.
	 Veicināt sadarbību un digitālo kompetenču attīstību, īstenojot eTwinning projektu. 
	 Iestādē tiek īstenots eTwinning projekts, iesaistot pedagogus un izglītojamos starptautiskā sadarbībā, pieredzes apmaiņā un kopīgās mācību aktivitātēs.
Īstenots vismaz 1 eTwinning projekts 2026./2027. mācību gadā, iesaistot vismaz 2 pedagogus un 2 izglītojamo grupas. 
	 

	4.
	Stiprināt vecāku lomu un līdzatbildību bērna izglītības mērķu sasniegšanā, veicinot izglītojamo lasītprasmes un tekstpratības attīstību.

 
	Vecāki tiek iesaistīti bērna attīstības un mācīšanās veicināšanā, regulāri saņem informāciju par bērna sasniegumiem un iesaistās sadarbībā ar iestādi.
Vismaz 70 % vecāku iesaistās iestādes vai grupas organizētajās mācīšanos un attīstību veicinošās aktivitātēs, attālināti, klātienē piedaloties grupu projektos "Mammu, tēti - palasi grāmatiņu". 
Ikdienas mācību procesā mērķtiecīgi tiek attīstīta bērnu interese par lasīšanu, prasme klausīties, uztvert un saprast tekstu, stāstīt par dzirdēto un lasīto, prognozēt notikumu attīstību un izteikt savu viedokli.
Vismaz 70 % izglītojamo atbilstoši vecumam demonstrē uzlabotas lasītprasmes un tekstpratības prasmes 95 % grupu ikdienā izmanto literāros un informatīvos tekstus šo prasmju attīstībai. 
	



10.  Informācija par izglītības iestādes akreditācijā vai izglītības iestādes vadītāja novērtēšanā norādīto ieteikumu /uzdevumu izpildi
Izglītības iestādes akreditācija - nav attiecināms.
Izglītības iestādes vadītāja IKVD/Dibinātāja  novērtēšana 20____g._______________________
 
	N.P.K.
	Ieteikumi / Uzdevumi
	Izpilde

	1.
	 
	 




11.  Citi sasniegumi.

Jau astoto gadu izglītojamie aktīvi iesaistās Ekoskolu programmā, pilnveidojot zināšanas un izpratni par vides izglītību un ilgtspējīgu dzīvesveidu. 2025./2026. mācību gadā tika īstenotas aktivitātes par tēmu „Pārtika”, pievēršot uzmanību pārtikas nozīmei cilvēka veselībā un ikdienā, kā arī vietējo un sezonālo pārtikas produktu izvēlei. Tēma tika integrēta mācību procesā visās mācību jomās. Sadarbībā ar vecākiem organizēta projektu nedēļa „Ēdam gudri ziemā”, kuras laikā izglītojamie praktiski iepazina pārtikas produktus un gatavoja vienkāršus, veselīgus ēdienus, veicinot veselīga un atbildīga dzīvesveida paradumu veidošanos.
Pirmsskolas izglītības iestādes pedagogi aktīvi piedalījās Ekoskolas pasākuma ,,Āra izglītības diena” Nacionālajā botāniskajā dārzā sagatavošanā un aktivitāšu organizēšanā Salaspils novada visu pirmsskolu izglītojamiem.
Realizējot mācību gada prioritāros uzdevumus, izglītojamie iepazina latviešu autoru bērnu literatūru. Katra grupa izvēlējās grāmatu, izzināja tās varoņus un notikumus, integrējot literāro darbu tematiku visās mācību jomās. Par paveikto tika izveidotas prezentācijas, ar kurām pedagogi dalījās savstarpējā pieredzes apmaiņā, kā arī iepazīstināja vecākus un iestādes padomes locekļus.
Divi iestādes pedagogi dalījās pieredzē Salaspils novada pirmsskolas skolotāju konferencē, prezentējot paveikto „Lasīt, domāt, radīt: latviešu literatūra, tehnoloģijas un ģimenes iesaiste”. Darbnīcā tika atspoguļota bērnu iesaiste literatūras iepazīšanā, animācijas filmiņu veidošanā un tikšanās organizēšanā ar grāmatas autori.
Ģimenes iesaiste tika veicināta arī iestādes organizētajā akcijā „Palasīsim grāmatiņu!”, kurā vecāki aktīvi piedalījās, lasot grāmatas bērniem grupās vai nosūtot audioierakstus. Īstenotās aktivitātes veicināja bērnu interesi par grāmatām un lasīšanu, attīstīja radošumu un stiprināja sadarbību starp izglītības iestādi un ģimeni.
Iestādes audzēkņi piedalījās Venden rīkotajā zīmēšanas konkursā “Ūdens mūsu pasaulē”, kur guva panākumus, iegūstot godalgotas vietas un atzinības rakstus par veiksmīgu dalību.
Iestādes izglītojamie aktīvi piedalījās Latvijas Olimpiskās komitejas rīkotajā pasākumā “Olimpiskā diena”, kura mērķis ir veicināt izpratni par fizisko aktivitāšu nozīmi un to nepieciešamību ikdienā.

12.  Informācija par institūcijām, ar kurām noslēgti sadarbības līgumi.
Valsts programma “Piens un augļi skolai”, nodrošinot izglītojamo regulāru svaigu augļu, dārzeņu un piena produktu pieejamību, tādējādi veicinot veselīga uztura paradumu veidošanos un bērnu izpratni par veselīga dzīvesveida izpratni.
Eiropas Sociālā fonda Plus projekta Nr. 4.2.2.1/1/25/I/001 “STEM un pilsoniskās līdzdalības norises plašākai izglītības pieredzei un karjeras izvēlei”, kura ietvaros 5 – 6 gadus veciem izglītojamajiem tika nodrošinātas mācību norises, kas papildināja ikdienas mācību procesu ar praktisku, izzinošu un uz pieredzi balstītu zināšanu apguvi.


Salaspils novada pašvaldības 
pirmsskolas izglītības iestādes “Saime” 
vadītāja Dace Seimanova

